Recela 25 : Nissaka (gweta)

Recela 25 : Nissaka ~ 日坂 (JA)

Recela 25 : Nissaka ( niponavon 日坂 ) tir tol-san-teveafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir tol-san-alubeafa ke enk ise va greelt koe Nissaka kaatoer.

 Greelt ke Nissaka 
Recela ke Nissaka ( niponavon 日坂宿 ) koe re Kakegawa widava koe Shizuoka winka tigiyir.

Nissaka taltrune Sayo no Nakayama roz tigiyir, bat roz tis tan baroy lowavdaf ke Tōkaidō vawa.

Gweta ke Hiroshige va koyasik moo arestafa kelda vanmiae woesa ebeltafa meftava nedir. Sin va pistokap zanudas va grupeckena vlupexa is yoltkiraf gu « pistok mielon bores » dizved. Sedme vunda, tozekik va nazbesikya dilfuyud aze adjubeyed. Moida al awalkeyer, pune pokolanis gertik va pistok gildeyer. Pistok rozayar enide in va koptik wan blis di giwayar.

 Dere rupec 

 Stragela 

|style="vertical-align: top;"|

|}

Recela 25 : Nissaka (gweta)
Recela 25 : Nissaka  gweta)
Recela 25 : Nissaka (gweta)